Vlamme jaag hasie reguit in redder se hande | Netwerk24
Deur Hanti Otto 12 Julie 2019 05:20
“Ek het eers gedink dis ’n rot wat in ons rigting uit die vlamme uithardloop. Toe besef ek dis ’n baba-haas.
Die hasie, wat amper die wip in sy neus teruggekry het, kort nadat hy van ’n vlammedood gered is.
“Hy was gebrand en ek het net gegryp. Hoe kon ek hom los?” vertel Duan Bezuidenhout (20).
Duan Bezuidenhout (20) waak by die toegedraaide hasie.
Carel van Bosch op die toneel waar die hasie gered is.
Die hasie, sê Leanne Hezlett, die rehabiliteerder wat hom gestabiliseer en toe na die sentrum in Springs geneem het, is net ’n paar weke oud.
“Hy drink nog melk, so klein is hy. Ons probeer sy oorpunte red wat gebrand het, maar gelukkig het hy nie enige diep velwonde nie en die pels sal teruggroei.
“Sy korneas het hitte-skade opgedoen van die vuur en hy kry antibiotika daarvoor. Maandag gaan hy na ’n diere-ooghospitaal om seker te maak dat sy ogies nie groot skade opgedoen het nie,” sê Hezlett.
Vir die trauma wat die hasie moes deurmaak, vaar hy egter heel goed, troos sy.
“Hy het tot begin gewig aansit,” sê sy trots en voeg by: “En sy naam is nou Smokey”.
Meer oor: Reddingspoging | Dierebeskerming